
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 262
                                                           din 25 noiembrie 2021
privind însuşirea documentaţiei topo - cadastrale de dezmembrare a imobilului de natură teren intravilan, situat în Municipiul Sighișoara, str. Cloșca, nr. 32, înscris în C.F. nr. 59837

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 32.366/15.11.2021 şi la Consiliul Local Sighișoara cu nr. 32.908/18.11.2021, de referatul de aprobare, înregistrat cu nr. 32.368/15.11.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere documentaţia topo - cadastrală de dezmembrare a imobilului de natură teren în suprafață de 568 mp., cu categoria de folosință curți - construcții, situat în intravilanul Municipiului Sighișoara, str. Cloșca, nr. 32, înscris în C.F. nr. 59837 Sighișoara (nr. C.F. vechi 58166), cu nr. cad. 59837, în două loturi, în scopul individualizării și delimitării proprietăților, după cum urmează:

♦ lot 1 cu suprafața de 328 mp., cu propunere de înscriere în favoarea Municipiului Sighișoara – domeniul privat, corespunzând cotei indivize actuale, deținute în proprietate;

♦ lot 2 cu suprafața de 240 mp., care se va înscrie în favoarea domnului Samu Pavel Matei, conform cotei indivize deținute în proprietate, teren aferent casei de locuit proprietatea acestuia;

Având în vedere prevederile Legii nr. 7/1996, Legea Cadastrului şi Publicităţii Imobiliare, republicată, cu modificările şi completările ulterioare;

Având în vedere faptul că documentația topo - cadastrală antemenționată a fost avizată favorabil de către Comisia de avizare prealabilă a documentațiilor cadastrale întocmite de persoane autorizate, constituită prin Dispoziția Primarului Municipiului Sighișoara cu nr. 11/06.01.2017, reorganizată prin Dispoziția Primarului Municipiului Sighișoara cu nr. 416/15.05.2019;

Având în vedere prevederile art. 555 - 566 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordinului nr. 700/2014 al Directorului Agenţiei Naţionale de Cadastru şi Publicitate Imobiliară privind aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;
Având în vedere Raportul de specialitate comun al Biroul Public Cadastru, Topometrie și Administrare Terenuri Agricole și Forestiere și al Serviciului Evidența Patrimoniului și Fond Locativ, înregistrat cu nr. 32.367/15.11.2021, prin care se propune însuşirea documentaţiei topo - cadastrale de dezmembrare a imobilului de natură teren intravilan, situat în Municipiul Sighișoara, str. Cloșca, nr. 32, înscris în C.F. nr. 59837;
               Având în vedere avizele favorabile ale tuturor comisiilor pe domenii de specialitate;
În temeiul art. 129 (2) lit. ”c”, (6) lit. ”c” şi (14), art. 139 (1) şi (3) lit. ”g” și a art. 196 (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

 H O T Ă R Ă Ş T E:

Art. 1. (1) Se însușește documentaţia topo - cadastrală de dezmembrare a imobilului de natură teren în suprafață de de 568 mp., cu categoria de folosință curți - construcții, situat în intravilanul Municipiului Sighișoara, str. Cloșca, nr. 32, înscris în C.F. nr. 59837 Sighișoara (nr. C.F. vechi 58166), cu nr. cad. 59837, în două loturi, în scopul delimitării proprietăților, anexa nr. 1 la prezenta hotărâre.
(2) Se aprobă dezmembrarea imobilului de natură teren în suprafață de 568 mp., cu categoria de folosință curți - construcții, situat în intravilanul Municipiului Sighișoara, str. Cloșca, nr. 32, înscris în C.F. nr. 59837 Sighișoara (nr. C.F. vechi 58166), cu nr. cad. 59837, în două loturi, în scopul delimitării proprietăților, după cum urmează:

♦ lot 1 cu suprafața de 328 mp., cu propunere de înscriere în favoarea Municipiului Sighișoara – domeniul privat, corespunzând cotei indivize actuale, deținute în proprietate, pe care se află construcția C3 – garaj cu Sc = 23 mp.;

♦ lot 2 cu suprafața de 240 mp., care se va înscrie în favoarea domnului Samu Pavel Matei, conform cotei indivize deținute în proprietate, teren aferent casei de locuit proprietatea acestuia, pe care se află construcțiile C1 – casă de locuit cu Sc = 67 mp. și C2 – magazie cu Sc = 18 mp., ambele proprietatea domnului Samu Pavel Matei.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Public Cadastru, Topometrie și Administrare Terenuri Agricole și Forestiere și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Stanciu Mihai Ioan                  
                                              Contrasemnează pentru legalitate
                                      SECRETARUL GENERAL al municipiului,

                                                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  3 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;
  1 ex. Biroul Juridic;
  3 ex. Biroul Public Cadastru, Topometrie și Administrare Terenuri Agricole și Forestiere.
14 ex.

B.A. 
